Sebastian Bach

Sebastian Bach (narodený Sebastian Philip Bierk, 3. apríl 1968, Freeport, Bahamy) je heavy metalový spevák, známy z pôsobenia v skupine Skid Row.
Narodil sa na Bahamách a vyrastal v Ontáriu. Legálne si zmenil svoje priezvisko z Bierk na Bach, aby bolo jeho meno podobné skvelému skladateľovi Johannovi Sebastianovi Bachovi. Sebastian otvorene prehlásil v rozhovoroch: „V podstate som hľadal rock n' rollolové meno, po čase mi naozaj nič kreatívne nenapadlo a ani sa nepriblížilo k mojej predstave, rozhodol som sa ukradnúť meno známeho skladateľa. A fungovalo to!“ 
Jeho manželka sa volá Maria Bierk a majú dve deti: Paris a London. Jeho rodičia sa rozviedli, keď mal jedenásť. Jeho otec David Bierk bol vizuálny umelec (19442002). Je bratom Zaca Bierka, brankára z NHL a herečky Dylany Bierkovej.
Bacha pozvali v roku 1986, aby sa pripojil ku skupine Skid Row (mal 18 rokov), keď ho gitarista Dave Sabo počul spievať na svadbe známeho rockového fotografa Marka Weissa. Sabo mu poslal videokazetu s hrou kapely a Bach sa následne nato pridal k skupine. Po užití si úspechov so Skid Row bol Bach nakoniec v roku 1997 vyhodený. 
Následne nato založil skupinu Sebastian Bach and Friends, kapela, ktorá sa odvtedy dala znova dokopy s novým spevákom Johnom Solingerom a bubeníkom Philom Varonem. Na začiatku roka 2000 Bach sa začal objavovať v inscenáciach na Broadwayi. K jeho úlohám patril aj Riff Raff v The Rocky Horror Show a titulná rola Jekyll &amp; Hyde.
V roku 1989 bol Bach tvrdo kritizovaný za nosenie trička na pódiu s nápisom „AIDS vyhubí buzerantov dokonale“ (paródia na sprej proti hmyzu, „Raid: Vyhubí hmyz dokonale“). Hoci vo svojom pôvodnom ospravedlnení celú vec zľahčil, neskôr svoj čin zavrhol a oľutoval vo svojom vyhásení: „Bolo to naozaj hlúpe a nesprávne odo mňa nosiť to tričko. Ale o čom nikto nehovorí je, že som v roku 2000, keď som hral v Jekyll &amp; Hyde, daroval 12 000 $ z mojich vlastných peňazí na boj proti AIDS.“
V roku 1990 Bach vystupoval na rovnakom pódium s Guns N’ Roses a Metallicou, bol to večierok usporiadaný RIP Magazine a vystupovali pod názvom The Gak (Členovia: James Hetfield a Lars Ulrich z Metallici; Axl Rose, Duff McKagan a Slash z Guns N’ Roses a Sebastian Bach z Skid Row). 
V roku 1990 Bach vytvoril rockovú superskupinu Last Hard Men s gitaristami Jimmom Flemionom (Frogs), Kelleyom Dealom (Breeders) a bubeníkom Jimmom Chamberlinom (Smashing Pumpkins). Skupina nahrala album Atlantic Records, ktorý napokon nevyšiel. V roku 1998 album vydalo Dealovo nakladateľstvo Nice Records bez žiadnej reklamnej kampane a s limitovaným počtom len 1 000 CD. 
V októbri 2002 Bach podpísal zmluvu, aby vystupoval v produkcii "Jesus Christ Superstar" a hral úspešne rolu Ježiša až do apríla roku 2003 kedy bol vyhodený.
Niekedy počas roka 2003 sa povrávalo, že bol na skúške v skupine Velvet Revolver, ale z neznámych príčin ho odmietli. Mnoho fanúšikov bolo sklamaných, keď sa Bach nestal frontmanom kapely lebo jeho hlasový rozsah by viac dovoľoval odohratie viacerých GnR skladieb. 
Tiež mal rolu v televíznom seriáli "Ženy z rodu Gilmorovcov", kde stvárnil gitaristu Gila v skupine Lane Kimovej. Ostatní členovia skupiny, všetci boli tínedžeri, protestovali proti jeho veku, ale dokázal, že je veľmi talentovaný a nakoniec v kapele ostal. 
V roku 2005 spolupracoval so skupinou Frameshift na albume nazvanom "An Absence of Empathy", ktorý vyšiel v apríli toho roka. 
Tiež údajne ukradol vlnenú čiapku kanadského hudobníka a reportéra Nardwuara.
Stále vystupuje so skupinou Sebastian Bach and the Bach Five (predtým Sebastian Bach and Friends), ktorá s ním žije, s jeho manželkou a deťmi… 
12. a 14. mája 2006 na koncerte Guns N’ Roses v New Yorku sa Bach pripojil k Axlovi a zaspievali pieseň "My Michelle". K skupine sa tretíkrát pridal nasledujúcu noc (15. mája), aby si ešte raz zaspieval "My Michelle". Pripojil sa k nim aj na festivale Pre-Download Festival v Londýne, kde Axl predstavil Bacha vetou, že znova oživili svoje priateľstvo po trinástich rokoch vzájomného nekomunikovania. Ďalej s GnR vystupoval v talianskom Miláne na festivale "Gods of Metal Festival", "Download Festival" v Dubline a v Doningtone. Tiež sa objavil na niektorých koncertoch z turné po Európe. Bach sa tiež objavil v Guns N’ Roses' videoklipe Don't Cry.
Bach hral s Tedom Nugentom, Evanom Seinfeldom, Jasonom Bonhamom a Scottom Ianom v programe stanice VH1 "SuperGroup". Založili skupinu nazvanú Damnocracy pre reality show počas, ktorej žili vo vile v Las Vegas dvanásť dní a skladali hudbu. 
13. septembra 2006 počas vystúpana v Sydney Bach po predchádzajúcich skúsenostiach s fľašami varoval dav, že ak na pódium bude hádzať plastové fľaše či plechovky tak odíde. Počas prídavku (Youth Gone Wild) ho trafil plastový pohár, Bach odhodil mikrofón a opustil stage.